Αἱ φλέβες καὶ τὰ ὀστέα.
Channel: bedwere
Date: 05/06/2017

Ἰωάννου Ἀμὼς Κομενίου ὁ κόσμος ἐν εἰκόσιν

λη’ Αἱ φλέβες καὶ τὰ ὀστέα. 
 
Σωλῆνες τοῦ σώματός εἰσιν αἱ φλέβες, αἳ τὸ αἷμα ἐκ τοῦ ἥπατος, αἱ ἀρτηρίαι, αἱ τὴν θερμότητα καὶ ζωὴν ἐκ τῆς καρδίας, τὰ νεῦρα, ἃ τὴν αἴσθησιν καὶ κίνησιν ἐκ τοῦ ἐγκεφάλου διὰ τοῦ σώματος κατακομίζουσι. Ταῦτα τὰ τρία 1 εὑρήσεις πανταχοῦ ἡνωμένα. Εἶτα ἀπὸ στόματος ὁ οἰσοφάγος ὁδός ἐστι τῆς τροφῆς καὶ τοῦ πόματος εἰς τὸν στόμαχον 2 καὶ πρὸς τούτῳ παρὰ πνεύμονι λάρυγξ 5 πρὸς τὸ ἀναπνεῦσαι (τὴν ἀνάπνευσιν). Ἀπὸ τοῦ στομάχου ἕως τοῦ πρωκτοῦ, ἐστὶ μετὰ τὰ ἄλλα ποικίλα σπλάγχνα τὸ κόλον 3 καὶ τὸ ἔντερον ἀπευθυσμένον πρὸς τὸ ἐκβάλλειν τὴν κόπρον. Ἀπὸ τοῦ ἥπατος πρὸς τὴν κύστιν ὁ οὐρητὴρ 4 πρὸς τὸ οὐρεῖν (οὐρῆσαι). Ὀστέα ἐστὶν ἐν τῇ κεφαλῇ τὸ κράνιον 6, δύο γαμφηλαὶ (γνάθοι) 7 μετὰ τριάκοντα καὶ δυῶν ὀδόντων 8, εἶτα ἡ ῥάχις 9, ἔρεισμα τοῦ σώματος, ἡ ἐκ τριάκοντα τριῶν στροφέων (σπονδύλων) συνίσταται, ἵνα τὸ σῶμα κινεῖν ἑαυτὸ δύνηται, αἱ πλευραὶ 10 εἴκοσι τέσσαρες, τὸ ὀστέον τοῦ στήθους 11, δύο ὠμοπλάται 12, τὸ ὀστέον τοῦ ἑδραστηρίου 13, οἱ μυῶνες 15, κνῆμαι 14, ἡ πρόσω 16 καὶ ἡ ὀπίσω 17 περόνη. Ὀστέα τῆς χειρὸς 18 εἴκοσι καὶ ἑπτά, τοῦ ποδὸς 19 εἴκοσι καὶ ἕξ. Ἐν τοῖς ὀστέοις μυελός ἐστιν.